/* COM/2012/0127 final */ SPRÁVA KOMISIE EURÓPSKEMU PARLAMENTU A RADE Kvalita benzínu a motorovej nafty, ktoré sa používajú pri cestnej doprave v Európskej únii: ôsma výročná správa (Oznamovací rok 2009)





SPRÁVA KOMISIE EURÓPSKEMU PARLAMENTU A RADE Kvalita benzínu a motorovej nafty, ktoré sa používajú pri cestnej doprave v Európskej únii: ôsma výročná správa (Oznamovací rok 2009) Zhrnutie Smernicou 98/70/ES[1] sa stanovujú minimálne technické špecifikácie týkajúce sa zdravia a životného prostredia pre palivá, ktoré sa majú používať vo vozidlách so zážihovými a vznetovými motormi. Vzhľadom na životné prostredie je kvalita paliva dôležitá, pretože ovplyvňuje emisie škodlivých častíc z motorov, a teda aj kvalitu ovzdušia. Ovplyvňuje aj úsilie a náklady, s akými výrobcovia dosahujú požadované limity emisií škodlivých častíc a skleníkových plynov. Nerešpektovanie špecifikácie paliva môže viesť k zvýšeniu emisií (napríklad nadmerný obsah oxygenátov môže zvýšiť emisie NOx) a mohlo by poškodiť motor a sústavy následného spracovania výfukových plynov (napríklad nadmerný obsah síry poškodzuje katalyzátor), čo vedie k väčšiemu znečisteniu ovzdušia. S cieľom zabezpečiť zhodu s normami pre kvalitu palív, ktorých dodržiavanie je podľa tejto smernice povinné, sa od členských štátov vyžaduje zavedenie systémov monitorovania kvality palív. V článku 8 smernice 98/70/ES sa vyžaduje, aby Komisia uverejňovala výročné správy o kvalite palív v členských štátoch. V tejto ôsmej správe Komisie sa sumarizujú údaje predložené členskými štátmi o kvalite benzínu a motorovej nafty, ako aj o objemoch predaných palív za rok 2009. Všetky členské štáty okrem Luxemburska, ktoré za predchádzajúce dva roky správu nedoručili, predložili úplnú správu za rok 2009. Luxembursko poskytlo údaje o predaji palív, ale v roku 2009 neuskutočnilo žiadny odber vzoriek, čo znamená, že ich správa nie je v zmysle požiadaviek uvedenej smernice úplná. Podľa správy z roku 2010 Luxembursko začalo s odberom vzoriek. V roku 2009 sa významne zlepšilo dodržiavanie termínov predkladania správ. Štrnásť členských štátov predložilo svoje správy za rok 2009 pred termínom. Zo zvyšných trinástich predložených správ boli všetky okrem dvoch predložené menej ako jeden mesiac po termíne. Z monitorovania kvality palív v roku 2009 vyplýva, že špecifikácie benzínu a motorovej nafty ustanovené v smernici 98/70/ES sa všeobecne dodržiavali, a opäť sa zistilo len niekoľko prekročení špecifikácií. Hlavné parametre, pri ktorých sa zistilo prekročenie špecifikácií v prípade benzínu, boli oktánové číslo stanovené výskumnou/motorovou metódou (RON/MON)[2], tlak pár v letnom období[3], destilácia/odparovanie pri 100/150 °C[4] a maximálny obsah síry. Hlavné parametre, pri ktorých sa zistilo prekročenie špecifikácií v prípade motorovej nafty, boli obsah síry, bod 95 % destilácie a cetánové číslo. Pretože prekročenia špecifikácií sú pomerne zriedkavé a väčšina členských štátov prijíma opatrenia s cieľom vyradiť nevyhovujúce palivá z predaja, Komisii nie sú známe nijaké negatívne následky na emisie vozidiel alebo fungovanie motorov, ktoré by vyplývali z týchto prekročení limitov. Komisia však vyzýva členské štáty, aby aj naďalej prijímali opatrenia na zabezpečenie úplnej zhody tak, aby sa takéto problémy v budúcnosti nevyskytovali. Komisia bude aj naďalej monitorovať dodržiavanie požiadaviek na kvalitu palív ustanovených v smernici. Nízky obsah síry pomáha znižovať znečistenie ovzdušia a zavedenie novej technológie motorov. Nová špecifikácia motorových palív určených pre cestné vozidlá podľa smernice 2003/17/ES, ktorou sa obmedzuje obsah síry všetkých motorových palív určených pre cestné vozidlá v EÚ na 10 ppm (bezsírne palivá), nadobudla účinnosť 1. januára 2009. Od uvedenej zmeny ide o prvý rok predkladania správ, podľa ktorých priemerný obsah síry v roku 2009 klesol a od vtedy je podstatne pod úrovňou oznámenou v roku 2004, ako sa uvádza v tabuľke 1: Tabuľka 1: Trend priemerného obsahu síry v benzíne a v motorovej nafte v jednotlivých rokoch EÚ | Priemerný obsah síry, v ppm* | Palivo/rok | 2001 | 2002 | 2003* | 2004* | 2005* | 2006** | 2007*** | 2008*** | 2009*** | Benzín | 68 | 51 | 37 | 38 | 19 | 18 | 18 | 14 | 6 | Nafta | 223 | 169 | 125 | 113 | 25 | 22 | 23 | 18 | 8 | * Okrem Francúzska, ktoré v rokoch 2003 až 2005 nepredložilo správu.** Okrem Malty, ktorá v roku 2006 nepredložila správu. *** Okrem Luxemburska, ktoré nepredložilo správu v rokoch 2007, 2008 a v plnej miere ani v roku 2009. Národné systémy monitorovania kvality palív sa stále značne odlišujú. Očakáva sa však, že požiadavkami smernice sa podporí dosiahnutie homogénnosti a zvýšenie kvality predkladaných správ. 2. ÚVOD Špecifikácie benzínu a motorovej nafty, ktoré sa predávajú v Európskej únii, sa stanovujú v prílohách k smernici 98/70/ES. Od 1. januára 2005 sa uplatňuje iba jeden súbor špecifikácií palív. V smernici sa od členských štátov vyžaduje, aby podávali zhrnutie o kvalite palív predávaných na ich území. Od roku 2004 sa od členských štátov vyžaduje, aby predkladali správy o vlastnom monitorovaní podľa novej európskej normy EN 14274[5] alebo podľa systémov s rovnakým stupňom spoľahlivosti. V článku 8 smernice 98/70/ES zmenenom a doplnenom článkom 1 ods. 5 smernice 2003/17/ES, sa od Komisie požaduje, aby uverejnila výsledky správ členských štátov o kvalite palív. V súlade s uvedenou požiadavkou sa v tejto ôsmej správe Komisie sumarizujú údaje o kvalite benzínu a motorovej nafty, ako aj o objemoch palív predaných v EÚ v roku 2009. Správy z predchádzajúcich rokov sa nachádzajú na webových stránkach Komisie[6]. 3. NÁRODNÉ MONITOROVACIE SYSTÉMY Rozhodnutím Komisie 2002/159/ES a európskou normou EN 14274 sa zvýšila užitočnosť týchto informácií a uľahčila analýza trendov, pokiaľ ide o palivá v EÚ. Kvalita návrhu systémov monitorovania, dodržiavanie limitných hodnôt a informácie poskytované v predkladaných správach sa vo väčšine prípadov naďalej zlepšujú. Stále však ešte existuje niekoľko kľúčových oblastí, ktoré si vyžadujú zlepšenie a ktoré možno zhrnúť takto: Členským štátom sa odporúča, aby ďalej zlepšovali dodržiavanie termínov predkladania správ. Viaceré členské štáty zanedbávajú povinnosť odberu dostatočného množstva vzoriek všetkých druhov palív alebo odoberajú nedostatočný počet vzoriek na čerpacích staniciach (na rozdiel od skladov/rafinérií) na to, aby splnili požiadavky európskej normy EN 14274[7] (pozri obrázok 2). Akékoľvek podobné odbery by sa mali vykonávať nad rámec minimálneho počtu vzoriek vyžadovaného z čerpacích staníc. Ak členské štáty používajú svoje vlastné národné systémy, mali by ich podrobne opísať, aby bolo možné overiť, či sú v súlade s európskou normou. Pokiaľ ide o štatistickú spoľahlivosť, tento opis by mal preukázať rovnocennosť opisovaného systému monitorovania s normou EN 14274. Správy členských štátov sa posudzujú podľa sezónnych období, aby sa zabezpečila porovnateľnosť správ v rámci celej EÚ. Pokiaľ sa členský štát rozhodne využiť iné sezónne obdobie ako špecifikované, príslušné informácie by mal poskytnúť v národnej prílohe v rámci správy o monitorovaní kvality palív. Základné číselné údaje niektorých členských štátov sa zdajú byť nekonzistentné. Tieto chyby nie sú neprekonateľné, ale oneskorujú predkladanie správ. | 4. PREDKLADANIE SPRÁV V ROKU 2009 4.1 Kvalita a objem palív Na rozdiel od predošlých rokov nová limitná hodnota maximálneho obsahu síry stanovená na 10 ppm v prípade všetkých motorových palív vyvolala prudký prechod z benzínu s oktánovým číslom RON 95 (< 50 mg/kg) na benzín s oktánovým číslom RON 95 (< 10 mg/kg). Pokiaľ ide o oktánové číslo, väčšina predaja benzínu v roku 2009 pozostávala z benzínu s oktánovým číslom RON 95 (64,4 % celkového predaja benzínu). Zvyšných 28,3 % bol benzín s oktánovým číslom 95 = <RON<98; 5,8 % predaja benzínu v EÚ predstavoval benzín s oktánovým číslom RON 98 a len malé množstvo (1,5 %) predaja benzínu bol benzín s oktánovým číslom RON 91. Podrobnosti o jednotlivých členských štátoch nájdete na obrázku 1 a v tabuľke v prílohe. Obrázok 1: Podiel predaja palív v EÚ v roku 2009 podľa druhu paliva (%)* Predaj benzínu | 2009 | Predaj motorovej nafty | 2009 | [pic] | [pic] | Druh paliva | % | Druh paliva | % | 5 | Bezolovnatý benzín min. RON=95 (< 50 ppm S) | 0,0 % | 6 | Bezolovnatý benzín min. RON=95 (< 10 ppm S) | 64,4 % | 7 | Bezolovnatý benzín 95 =< RON < 98 | 0,0 % | 8 | Bezolovnatý benzín 95 =< RON < 98 (<50 ppm S) | 0,0 % | 9 | Bezolovnatý benzín 95 =< RON < 98 (<10 ppm S) | 28,3 % | 10 | Bezolovnatý benzín RON >= 98 | 0,0 % | 11 | Bezolovnatý benzín RON >= 98 (< 50 ppm S) | 0,0 % | 12 | Bezolovnatý benzín RON >= 98 (< 10 ppm S) | 5,8 % | Podobne ako v období 2001 – 2008 vykázali v roku 2009 najväčší predaj palív Francúzsko, Nemecko, Taliansko, Španielsko a Spojené kráľovstvo (obrázok 4). Takmer vo všetkých členských štátoch prevláda predaj motorovej nafty. Relatívny predaj benzínu a motorovej nafty však značne kolíše. Od roku 2001 sa zvýšila homogenita počtu druhov palív, ktoré sa uvádzajú ako dostupné v celej EÚ (pozri obrázok 5). Rozdiel medzi druhmi spočíval najmä v rozličných oktánových úrovniach (kategória RON). V roku 2009 iba šesť členských štátov oznámilo, že majú tri dostupné druhy benzínu, pričom ostatné členské štáty oznámili dva druhy (žiaden členský štát neoznámil dostupnosť iba jedného druhu benzínu). Do roku 2009 boli v Európskej únii dostupné iba dva druhy motorovej nafty na použitie v cestných vozidlách: nafta s nízkym obsahom síry a bezsírna nafta. Ako sa očakávalo, členské štáty v plnej miere (100 %) prešli v súvislosti s novou záväznou limitnou hodnotou obsahu síry na bezsírnu naftu. Obrázok 6 predstavuje priemerný obsah síry jednotlivých druhov benzínu a motorovej nafty podľa členských štátov v celej EÚ. Priemerný obsah síry v motorovej nafte na Cypre, v Českej republike, Bulharsku, na Slovensku a v Rumunsku presahuje novú povinnú limitnú hodnotu 10 ppm ustanovenú pre benzín aj naftu. Obrázok 2: Početnosť odberu vzoriek pri monitorovaní kvality palív v EÚ v roku 2009 (priemerný počet vzoriek na druh paliva) Priemerný počet vzoriek /druh paliva | [pic] | Benzín | Nafta | Obrázok 4: Predaj palív v jednotlivých štátoch EÚ v roku 2009 podľa typu paliva (v miliónoch litrov) Predaj palív v miliónoch litrov | [pic] | Benzín spolu | Motorová nafta spolu | Obrázok 5: Počet druhov palív dostupných v jednotlivých štátoch EÚ v roku 2009 podľa typu paliva Počet dostupných druhov palív | [pic] | Počet druhov benzínu | Počet druhov motorovej nafty | Obrázok 6: Priemerný obsah síry v jednotlivých druhoch benzínu a motorovej nafty v EÚ v roku 2009 (v %) Priemerný obsah síry v palive (v ppm) | [pic] | Benzín | Nafta | Poznámka: hodnoty pri niekoľkých členských štátoch prekračujú hranicu obsahu síry v nafte. Vo všetkých prípadoch je to výsledkom veľmi malého počtu vzoriek avšak s veľmi vysokým hodnotami. Dôvody sa určili a podľa vhodnosti napravili. Tento trend by sa mal prísne sledovať v budúcnosti, keďže išlo o prvý rok, keď došlo k zníženiu hranice obsahu síry na najviac 10 ppm. 4.2 Súlad so smernicou 98/70/ES v roku 2009 V tabuľke 2 sa uvádza zhrnutie dodržiavania smernice 98/70/ES členskými štátmi v roku 2009. Uvádzajú sa v nej výsledky analýzy vzoriek v porovnaní s limitnými hodnotami, ako aj dodržiavania formátu a obsahu správ. V rokoch 2001 – 2008 niektoré členské štáty poskytli neúplné a/alebo oneskorené informácie, čo ovplyvnilo kvalitu posúdenia dodržiavania súladu. Podľa článku 9a sú členské štáty zodpovedné za stanovenie pokút uplatňovaných pri porušeniach uvedenej smernice. Podrobnosti o prijatých opatreniach týkajúcich sa nesúladu s limitnými hodnotami sú v prípade ich poskytnutia uvedené v kapitolách jednotlivých krajín v podrobnej správe za rok 2009[8]. Dvadsať členských štátov poskytlo úplné správy o celom rozsahu parametrov stanovených na účely monitorovania v uvedenej smernici. Obrázok 3 poskytuje údaje o vzorkách palív odobratých z každého milióna litrov paliva predaného v roku 2009. To umožňuje porovnanie členských štátov na rovnocennom základe a poukazuje na skutočnosť, že v pomere k predaju palív Belgicko, Lotyšsko a Estónsko odoberajú najviac vzoriek. Pokiaľ ide o benzín, osem členských štátov oznámilo, že všetky vzorky plne vyhovovali smernici 98/70/ES (v porovnaní s piatimi štátmi v roku 2008). Výsledky testov tlaku pár v letnom období (DVPE) preukázali, že viac vzoriek bolo mimo špecifikácie ako v prípade iných ukazovateľov, pričom o 174 vzorkách sa zistilo, že nespĺňajú špecifikácie. Na základe predložených správ sa špecifikácie uvedenej smernice prekročili aj v prípade ostatných parametrov, a to 37 vzoriek, pokiaľ ide o RON alebo MON, 13 vzoriek, pokiaľ ide o destilačné limity, a 59 vzoriek, pokiaľ ide o obsah síry. Ďalších 58 vzoriek prekročilo limitné hodnoty parametrov označených ako „iné“ (menej citlivé parametre týkajúce sa životného prostredia alebo kvality palív vrátane obsahu olova, oxygenátov a obsahu kyslíka). Pokiaľ ide o motorovú naftu, desať členských štátov oznámilo, že všetky vzorky vyhovovali smernici 98/70/ES (v porovnaní s jedenástimi v roku 2008). Sledovanými parametrami boli najmä obsah síry (170 nevyhovujúcich vzoriek), bod 95 % destilácie (34 vzoriek) a cetánové číslo (10 vzoriek). Zvýšenie počtu nevyhovujúcich vzoriek nafty do značnej miery súvisí so zvýšením počtu vzoriek s nevyhovujúcim obsahom síry počas prvého roka povinného prechodu na bezsírne palivá (a znižovaním limitu obsahu síry z 50 ppm na 10 ppm). Tabuľka 2: Zhrnutie súladu členských štátov so smernicou 98/70/ES za oznamovací rok 2009. Členský štát | Nesplnenie limitných hodnôt(1) (95 % hranica spoľahlivosti) (Nevyhovujúce vzorky / celkový počet vzoriek) | Neúplné správy (Počet nemeraných parametrov / celkový počet) | Oneskorená správa (termín do 30. 6. 2010)(2) | Poznámky | Benzín | Nafta | Benzín | Nafta | 5. ZÁVERY Kvalita palív úzko súvisí s emisiami CO2 a kvalitou ovzdušia, ako aj s možnosťou a nákladmi, s akými môžu výrobcovia vozidiel dosiahnuť limity emisií škodlivých častíc a skleníkových plynov. Z monitorovania kvality palív v roku 2009 vyplýva, že špecifikácie pre benzín a motorovú naftu ustanovené v smernici 98/70/ES sa všeobecne dodržiavajú a zistilo sa len veľmi málo prekročení limitov. Postupné prijímanie normy EN 14272 členskými štátmi vedie k väčšej konzistentnosti údajov dostupných pre hodnotenie parametrov kvality rôznych druhov palív a členské štáty sa usilujú zlepšovať chápanie požiadaviek na podávanie správ. Keďže prekročenia špecifikácií sú pomerne zriedkavé a väčšina členských štátov prijíma opatrenia s cieľom vyradiť nevyhovujúce palivá z predaja, Komisii nie sú známe nijaké negatívne následky na emisie vozidiel ani na fungovanie motorov, ktoré by vyplývali z týchto prekročení limitov. Komisia však vyzýva členské štáty, aby aj naďalej prijímali opatrenia na zabezpečenie úplnej zhody tak, aby sa takéto problémy v budúcnosti nevyskytovali. Komisia bude aj naďalej monitorovať dodržiavanie požiadaviek na kvalitu palív ustanovených v uvedenej smernici a v prípade potreby navrhne vhodné a primerané opatrenia. Priemerný obsah síry v roku 2009 opäť klesol a je podstatne nižší ako predtým oznamované úrovne, keďže rok 2009 predstavuje prvý rok predkladania správ od povinného prechodu na bezsírne palivá (< 10 ppm) podľa smernice 2003/17/ES. PRÍLOHA: Predaj palív v EÚ v roku 2009 podľa druhu paliva (v miliónoch litrov) ID č. | Milióny litrov | Rakúsko | Belgicko | Dánsko | Fínsko | Francúzsko | Nemecko | Grécko | Írsko | Taliansko | Luxembursko | Holandsko | Portugalsko | Španielsko | Švédsko | UK | | |Druh paliva | AT | BE | DK | FI | FR | DE | EL | IE | IT | LU | NL | PT | ES | SE | UK | | 1 | Bezolovnatý benzín min. RON = 91 |0 |0 |0 |0 |0 |0 |0 |0 |0 |0 |0 |0 |0 |0 |0 | | 2 | Bezolovnatý benzín min. RON = 91 (< 50 ppm S) |0 |0 |0 |0 |0 |0 |0 |0 |0 |0 |0 |0 |0 |0 |0 | | 3 | Bezolovnatý benzín min. RON = 91 (< 10 ppm S) |202 |0 |453 |0 |0 |1 282 |0 |0 |0 |1 |0 |0 |0 |0 |0 | | 4 | Bezolovnatý benzín min. RON = 95 |0 |0 |0 |0 |0 |0 |0 |0 |0 |0 |0 |0 |0 |0 |0 | | 5 | Bezolovnatý benzín min. RON = 95 (< 50 ppm S) |0 |0 |0 |0 |0 |0 |0 |0 |0 |0 |0 |0 |0 |0 |0 | | 6 | Bezolovnatý benzín min. RON = 95 (< 10 ppm S) |2 226 |0 |0 |2 118 |9 533 |0 |4 860 |2 152 |1 2424 |449 |5 479 |0 |7 262 |4 647 |20 417 | | 7 | Bezolovnatý benzín 95 =< RON < 98 |0 |0 |0 |0 |0 |0 |0 |0 |0 |0 |0 |0 |0 |0 |0 | | 8 | Bezolovnatý benzín 95 =< RON < 98 (< 50 ppm S) |0 |0 |0 |0 |0 |0 |0 |0 |0 |0 |0 |0 |0 |0 |0 | | 9 | Bezolovnatý benzín 95 =< RON < 98 (< 10 ppm S) |0 |1 367 |1 748 |0 |0 |25 356 |253 |0 |0 |0 |103 |1 745 |0 |0 |1 179 | | 10 | Bezolovnatý benzín RON >= 98 |0 |0 |0 |0 |0 |0 |0 |0 |0 |0 |0 |0 |0 |0 |0 | | 11 | Bezolovnatý benzín RON >= 98 (< 50 ppm S) |0 |0 |0 |0 |0 |0 |0 |0 |0 |0 |0 |0 |0 |0 |0 | | 12 | Bezolovnatý benzín RON >= 98 (< 10 ppm S) |66 |445 |3 |167 |2 323 |758 |378 |0 |0 |116 |0 |206 |869 |177 |0 | | | Benzín (normál) | 0 |0 |0 |0 |0 |0 |0 |0 |0 |0 |0 |0 |0 |0 |0 | | | Benzín (< 50 ppm síry) | 0 |0 |0 |0 |0 |0 |0 |0 |0 |0 |0 |0 |0 |0 |0 | | | Benzín (< 10 ppm síry) | 2 494 |1 812 |2 204 |2 285 |11 856 |27 396 |5 491 |2 152 |12 424 |566 |5 582 |1 951 |8 131 |4 824 |21 596 | | | Benzín spolu | 2 494 |1 812 |2 204 |2 285 |11 856 |27 396 |5 491 |2 152 |12 424 |566 |5 582 |1 951 |8 131 |4 824 |21 596 | |13 |Motorová nafta | 0 |0 |0 |0 |0 |0 |0 |0 |0 |0 |0 |0 |0 |0 |0 | |14 |Motorová nafta (< 50 ppm síry) | 0 |0 |0 |0 |0 |0 |0 |0 |0 |0 |0 |0 |0 |0 |0 | |15 |Motorová nafta (< 10 ppm síry) | 7 120 |8 293 |3 044 |2 576 |39 488 |36 965 |3 407 |2 840 |30 419 |2 019 |7 633 |5 741 |2 8157 |4 765 |23 908 | | | Motorová nafta spolu | 7 120 |8 293 |3 044 |2 576 |39 488 |36 965 |3 407 |2 840 |30 419 |2 019 |7 633 |5 741 |2 8157 |4 765 |23 908 | | | | | | | | | | | | | | | | | | | | | | | | | | | | | | | | | | | |ID č. | Milióny litrov | Cyprus | Česká republika | Estónsko | Maďarsko | Lotyšsko | Litva | Malta | Poľsko | Slovensko | Slovinsko | Bulharsko | Rumunsko | Európska únia | Európska únia | | |Druh paliva | CY | CZ | EE | HU | LV | LT | MT | PL | SK | SI | BG | RO | EÚ | % spolu | | 1 | Bezolovnatý benzín min. RON = 91 |0 |0 |0 |0 |0 |0 |0 |0 |0 |0 |0 |0 |1 |0,00 % | | 2 | Bezolovnatý benzín min. RON = 91 (< 50 ppm S) |0 |0 |0 |0 |0 |0 |0 |0 |0 |0 |0 |0 |2 |0,00 % | | 3 | Bezolovnatý benzín min. RON = 91 (< 10 ppm S) |0 |35 |0 |0 |0 |0 |0 |0 |0 |0 |0 |0 |1 976 |1,54 % | | 4 | Bezolovnatý benzín min. RON = 95 |0 |0 |0 |0 |0 |0 |0 |0 |0 |0 |0 |0 |4 |0,00 % | | 5 | Bezolovnatý benzín min. RON = 95 (< 50 ppm S) |0 |0 |0 |0 |0 |0 |20 |0 |0 |0 |0 |0 |25 |0,02 % | | 6 | Bezolovnatý benzín min. RON = 95 (< 10 ppm S) |468 |0 |375 |1 951 |0 |497 |67 |5 212 |752 |714 |825 |0 |82 434 |64,39 % | | 7 | Bezolovnatý benzín 95 =< RON < 98 |0 |0 |0 |0 |0 |0 |0 |0 |0 |0 |0 |0 |7 |0,01 % | | 8 | Bezolovnatý benzín 95 =< RON < 98 (< 50 ppm S) |0 |0 |0 |0 |0 |0 |4 |0 |0 |0 |0 |0 |12 |0,01 % | | 9 | Bezolovnatý benzín 95 =< RON < 98 (< 10 ppm S) |0 |2 671 |0 |0 |389 |0 |8 |0 |0 |0 |0 |1 337 |36 165 |28,25 % | | 10 | Bezolovnatý benzín RON >= 98 |0 |0 |0 |0 |0 |0 |0 |0 |0 |0 |0 |0 |10 |0,01 % | | 11 | Bezolovnatý benzín RON >= 98 (< 50 ppm S) |0 |0 |0 |0 |0 |0 |0 |0 |0 |0 |0 |0 |11 |0,01 % | | 12 | Bezolovnatý benzín RON >= 98 (< 10 ppm S) |50 |56 |41 |75 |31 |3 |0 |627 |17 |85 |0 |874 |7 379 |5,76 % | | | Benzín (normál) | 0 |0 |0 |0 |0 |0 |0 |0 |0 |0 |0 |0 |22 |0,02 % | | | Benzín (< 50 ppm síry) | 0 |0 |0 |0 |0 |0 |24 |0 |0 |0 |0 |0 |50 |0,04 % | | | Benzín (< 10 ppm síry) | 518 |2 762 |416 |2 026 |420 |500 |75 |5 839 |769 |799 |825 |2 211 |127 954 |99,94 % | | | Benzín spolu | 518 |2 762 |416 |2 026 |420 |500 |99 |5 839 |769 |799 |825 |2 211 |128 026 |100,00 % | |13 |Motorová nafta | 0 |0 |0 |0 |0 |0 |0 |0 |0 |0 |0 |0 |13 |0,01 % | |14 |Motorová nafta (< 50 ppm síry) | 0 |0 |0 |0 |0 |0 |30 |0 |0 |0 |0 |0 |44 |0,02 % | |15 |Motorová nafta (< 10 ppm síry) | 419 |4 899 |632 |3 458 |783 |1 063 |67 |12 935 |983 |1 338 |2 077 |4 838 |239 882 |99,98 % | | | Motorová nafta spolu | 419 |4 899 |632 |3 458 |783 |1 063 |97 |12 935 |983 |1 338 |2 077 |4 838 |239 926 |100,00 % | | [1] Smernica 98/70/ES týkajúca sa kvality benzínu a naftových palív, a ktorou sa mení a dopĺňa smernica Rady 93/12/EHS, Ú. v. ES L 350, 28.12.1998, s. 58. [2] Oktánové číslo stanovené výskumnou metódou (RON) je kvantitatívny ukazovateľ maximálneho kompresného pomeru, pri ktorom sa benzín môže používať v motore bez toho, aby došlo k detonačnému spaľovaniu. Detonačné spaľovanie vedie k nadmernej spotrebe paliva a k zvýšeniu emisií prchavých organických zlúčenín a emisií oxidu uhoľnatého. [3] Tlak pár je ukazovateľom tendencie paliva k vyparovaniu. Reguluje sa v lete, pretože teploty v tomto ročnom období môžu viesť k vysokým emisiám prchavých organických zlúčenín, ktoré sú prekurzorom prízemného ozónu. V dôsledku prekročení dôjde k zvýšeniu emisií prchavých organických zlúčenín. [4] Bod destilácie určuje podiel paliva, ktoré sa odparuje pri 100 ˚C a 150 ˚C. Ohraničuje rozsah ľahších zložiek, ktoré sa môžu primiešať do benzínu. Prekročenia limitov by mohli viesť k tvorbe parných zátok a problémom s jazdnými vlastnosťami. [5] EN 14274:2003 Motorové palivá. Stanovenie kvality benzínu a motorovej nafty. Monitorovací systém kvality palív (FQMS). [6] https://circabc.europa.eu/w/browse/5e89b837-2bec-4284-b9fe-c156271268f7 [7] V norme EN 14274 sa stanovuje minimálny počet vzoriek, ktoré sa majú odobrať z jednotlivých druhov paliva (v závislosti od použitého štatistického modelu a podielu predaja). V tejto norme sa stanovuje minimálny počet vzoriek, ktoré sa majú odobrať z jednotlivých druhov paliva, takto: [pic] [8] https://circabc.europa.eu/w/browse/5e89b837-2bec-4284-b9fe-c156271268f7